Sempur

Sempur; Dillenia excelsa Gilg; nyaéta ngaran hiji tangkal kai anu asalna tina kulawargga dilleniaceae.
 Ieu tangkal mibanda kakuatan nyingareupan usum halodo tur panas, sanajan kitu kaina arang langka dimangpaatkeun pikeun bangunan alatan kurang mibanda kakuatan. 
Tangkal sempur loba kapanggih hirup di: Malaysia, Thailand, jeung Pilipina l
Di urang ogé kapanggih loba hirup di pulo: Sumatra, Jawa Kulon, Kalimantan, jeung Bangka.

Ciri mandiri
Tangkal sempur jangkungna bisa nepika 20 méter, sakapeung malahan bisa nepika 27 méter buleudan tangkalna (diaméter) 50-70 cm. 

Panjang daunna 30-50 rubakna 15-30 cm,  Mangsa usum halodo daunna ngarangranga nu nyésa kari regangna wungkul. 

Kembangna konéng aya ogé anu bodas rubakna kurang leuwih 3 cm, katempo éndah mangsa keur meujeuhna mangkak ligar. 

Buahna 1,5-2 cm, kalayan bisa dipelakeun deui salaku binih pikeun ngarekahkeun.

Kagunaan
Sababaraha kagunaan tangkal sempur nu geus dikanyahokeun, daunna nu geus kolot dimangpaatkeun pikeun ngahampelas, daun ngorana dimangpaatekun pikeun bahan nyieun hateup, bungkus dahareun, jeung sajabana. 
Kulitna dipercaya bisa ngubaran sariawan, tangkalna bisa dimangpaatekun pikeun suluh, turus pepelakan, pager huma, jeung sajabana.

Dicutat tina

Dilleniaceae